Í dag var haldið skákmót Síðuskóla . Nemendum í 5. - 10. bekk var boðið að taka þátt og skráðu sig nokkrir nemendur til leiks . Fyrirkomulagið var þannig að tefldar voru samtals 5 skákir á tíma og nýjir andstæðingar í hverri umferð . Aron Sveinn Davíðsson í 9. bekk vann allar sínar skákir en keppnin var ansi jöfn og úrslit ekki ljós fyrr en eftir síðustu umferð . Við óskum Aroni til hamingju og þökkum keppendum öllum fyrir góða og drengilega keppni . Áskell Örn Kárason frá Skákfélagi Akureyrar fær bestu þakkir fyrir umsjón með framkvæmd . Þess má geta að Skákfélagið gaf sigurvegaranum eignarbikar . Myndir Opið hús í grunnskólum Akureyrar 2018 verður 22. og 23. febrúar , frá kl. 09:00 - 11:00 . Skólunum er skipt niður á þessa tvo daga eins og hér segir : Fimmtudaginn 22. febrúar 2018 , kl. 09:00 - 11:00 Brekkuskóli , Glerárskóli , Lundarskóli og Naustaskóli Föstudaginn 23. febrúar 2018 kl. 09:00 - 11:00 Giljaskóli , Oddeyrarskóli og Síðuskóli Síðustu daga hafa nemendur í 8. bekk heimsótt og kynnt sér starfsemi hinna ýmsu fyrirtækja og starfa . Unnið var úr upplýsingum í skólanum . Allir hópar gerðu veggspjöld og útbjuggu bás og foreldrum og forráðamönnum var síðan boðið í heimsókn til að kíkja á afraksturinn og nemendum í 7. bekk og unglingadeild . Myndir Heilnótan er samkeppni í tónsmíðum fyrir 4. - 10. bekk í grunnskólum á Akureyri . Ungt fólk er hvatt til að senda inn tónsmíðar óháð stíl á rafrænu formi , nótnaskrift eða með hljóðritun . Lengd verks má vera 2 - 7 mínútur . Skilafrestur er 30. mars 2018 á netfangið tonlistarfelagakureyrar@gmail.com Dómnefnd verður skipuð fagfólki sem velur úr innsendum tónsmíðum . Þau verk sem verða valin verða flutt í byrjun maí af höfundi eða því tónlistarfólki sem höfundur velur í samstarfi við stjórn tónlistarfélagsins . Í gær var útvistardagur Síðuskóla . Þá fóru allir nemendur og starfsmenn í Hlíðarfjall og skemmtu sér vel . Sumir renndu sér á skíðum á meðan aðrir renndu sér á brettum , þotum , sleðum eða fengu sér göngutúr í góða veðrinu . Allir komu heim með bros á vör eftir góðan dag í fjallinu . Hér má sjá myndir frá útvistardeginum . Fimmtudaginn 1. febrúar er fyrirhugaður útivistardagur í Hlíðarfjalli . Þá fara allir nemendur skólans með rútu í Hliðarfjall að morgni og koma til baka kringum hádegi . Þeir sem eru í 6. bekk og eldri mega vera lengur með skriflegu leyfi foreldra . Spáð er köldu veðri þennan dag og afar mikilvægt að vera vel klæddur . Muna eftir góðu nesti sem auðvelt er að neyta utandyra . Skóladegi lýkur kl. 12:30 og nemendur sem skráðir eru í frístund fara þangað en aðrir fara heim . Nemendur sem eru skráðir í mat borða þegar þeir koma úr fjallinu . • Hjálmaskylda er þennan dag og engar undantekningar leyfðar . Hægt er að fá lánaða hjálma í fjallinu . Föstudaginn 26. janúar er Skákdagurinn haldinn hátíðlegur um allt land . Víða er teflt s.s. í skólum , vinnustöðum , heitum pottum , kaffihúsum og dvalarheimilum svo dæmi séu nefnd . Í Síðuskóla fengum við félaga úr Skákfélagi Akureyrar í lið með okkur og buðum upp á skákfræðslu og tækifæri til tefla í 5. - 10. bekk . Fjölmargir nemendur þáðu boðið og á meðfylgjandi myndum má sjá ánægða og áhugasama nemendur við taflborðin . Hugmyndin er að bjóða upp á skólaskákmót í framhaldi af þessum viðburði en það verður dagsett og auglýst síðar . Skákdagurinn 2018 er tileinkaður Friðriki Ólafssyni , fyrsta stórmeistara Íslendinga og fv. forseta Alþjóða skáksambandsins . Friðrik verður 83 ára á Skákdaginn sjálfan . Myndir Laugardaginn 27. janúar 2018 kl 14 verða barnatónleikar í Hömrum í Hofi . Er þessi viðburður hluti af 75 ára afmælisviku Tónlistarfélags Akureyrar . Blásarakvintettinn NorðAustan 5 - 6 flytur hið sívinsæla tónlistarævintýri um Pétur og úlfinn eftir Prokofiev . Flytjendur eru Hildur Þórðardóttir flautuleikari , Gillian Haworth óbóleikari , Berglind Halldórsdóttir klarinettuleikari , Dagbjört Ingólfsdóttir fagottleikari og Ella Vala Ármannsdóttir hornleikari . Sögumaður er Ívar Helgason . Miðaverð er 2500 krónur , 20% afsláttur fyrir félagsmenn Tónlistarfélags Akureyrar , frítt fyrir börn yngri en 12 ára í fylgd með fullorðnum . Hægt er að kaupa miða á mak.is og í miðasölu Hofs . Styrktaraðilar þessara tónleika eru Akureyrarstofa , Menningarfélag Akureyrar , Kea , Norðurorka og Rannís . Á föstudaginn sl. fögnuðum við þeim áfanga að hafa náð 20.000 hrósmiðum . Haldin er hátíð þegar þessum fjölda hrósmiða er náð þar sem allir nemendur taka þátt . Í ár dönsuðu allir Zumba í íþróttahúsinu undir stjórn Þórunnar Sigurðardóttur og Kolbrúnar Sveinsdóttur , sem jafnframt er starfsmaður skólans . Gaman var að sjá hvað allir skemmtu sér vel í dansinum eins og sést á myndunum sem fylgja fréttinni , en þær má sjá hér . Einnig má sjá skemmtileg myndbönd af hátíðinni hér .